Amerikaans gebore Spaanse vrou nou wêreld se oudsteMaria Branyas Morera (Foto: Guinness-wêreldrekords) Maria Branyas Morera (115) van Spanje het twee wêreldoorloë, ŉ burgeroorlog én twee pandemies oorleef. Nou is sy deur Guinness-wêreldrekords as die wêreld se oudste persoon aangewys ná die dood van Lucile Randon in Frankryk. Randon, ŉ Rooms-Katolieke non wat ook suster André heet, is vroeër vandeesmaand in die ouderdom van 118 oorlede. Morera woon die afgelope 22 jaar in ŉ ouetehuis in Katalonië, Spanje, maar is oorspronklik van die VSA waar sy byna 116 jaar gelede in San Francisco gebore is. Morera se geboorte op 4 Maart 1907 het gevolg minder as vier jaar nadat die Wright-broers die eerste kraggedrewe vlug ooit van stapel gestuur het en twee jaar voordat daar met bouwerk aan die Titanic begin is. Morera word binne weke 116 jaar oud en het haar eie Twitterrekening waarmee haar dogter haar help. “Ek is oud, baie oud, maar nie ŉ idioot nie,” lui haar biografie op dié sosialemediaplatform. Morera se gesin het tydens die Eerste Wêreldoorlog in Barcelona aangekom waar haar lewe oor die Spaanse Burgeroorlog en die Tweede Wêreldoorlog gestrek het. Morera is ook een van die oudste mense om van Covid-19 te herstel. Sy het in Mei 2020 positief vir die virus getoets. Morera, ma van drie, ouma van 11 en oumagrootjie van 13, het Saterdag in ŉ reeks twiets in Katalaans gesê sy is “verras en dankbaar” vir die belangstelling danksy haar nuwe status, hoewel die afgelope paar dae “stresvol” was. Sy beplan geensins om onderhoude toe te staan nie. “Ek het vrede en rustigheid nodig,” twiet die oumagrootjie. “Ek woon al 22 jaar in die Tura-ouetehuis en wil nie hê die inwoners of personeel wat vir ons sorg se daaglikse lewe moet verander nie.” Después de la muerte de la francesa Lucile Randon, la nueva persona viva más longeva del mundo es María Branyas Morera (nacida el 4 de marzo de 1907 en Estados Unidos), de 115 años y 319 días, vive en la ciudad de Olot, Cataluña, España. pic.twitter.com/wdJGWE2Sn2 — LongeviQuest Supercentenarios (@Supercentenaria) January 17, 2023 un capellà disponible i una nova autorització del Bisbat. També calia avisar al restaurant de que el dinar seria un sopar. El casament de les 12, es va fer cap a les 7 de la tarda. Amb els convidats, una trentena, passàvem el temps contemplant el magnífic panorama que es ???? pic.twitter.com/k4K5sjjHpi — Super Àvia Catalana (@MariaBranyas112) November 5, 2022